Ses beseer ná skietery by taxistaanplekArgieffoto Ses mense is Dinsdagaand beseer tydens ŉ skietery omstreeks 18:30 by die Noordstraat-taxistaanplek in Joubertpark, Johannesburg. Die oorsaak van die skietery en voorafgaande gebeure word deur die polisie ondersoek. “Paramedici van Netcare 911 en die stad Johannesburg was op die toneel,” het Chris Botha, woordvoerder van Netcare 911, in ŉ verklaring gesê. “Ses mense is geskiet. Drie was in ŉ kritieke toestand en drie het ernstige beserings opgedoen.” Die beseerdes is na verskeie hospitale geneem nadat hulle op die toneel gestabiliseer is.